כללי הרשות השניה לטלויזיה ורדיו (ערבויות בעל זכיון לשידורי רדיו)

{{ח:התחלה}}
{{ח:כותרת|כללי הרשות השניה לטלויזיה ורדיו (ערבויות בעל זכיון לשידורי רדיו), התשנ״ה–1995}}

{{ח:פתיח-התחלה}}
{{ח:תיבה|ק״ת תשנ״ה, 739|כללי הרשות השניה לטלויזיה ורדיו (ערבויות בעל זכיון לשידורי רדיו)|https://olaw.org.il/takanot/takanot-5661.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק הרשות השניה לטלויזיה ורדיו#סעיף 33|סעיף 33(ב)(3)}} {{ח:חיצוני|חוק הרשות השניה לטלויזיה ורדיו|לחוק הרשות השניה לטלויזיה ורדיו, התש״ן–1990}} (להלן – החוק), ובאישור השרה, קובעת מועצת הרשות השניה לטלויזיה ורדיו כללים אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: ערבות לשם הבטחת מילוי תנאי הזכיון}}

{{ח:פנימי|פרק ג|פרק ג׳: הוראות כלליות בנוגע לערבויות}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”בעל זכיון“ – בעל זכיון לשידורי רדיו ובתקופה שקודמת להענקת הזכיון, מי שקיבל הודעת זכיה;
{{ח:ת|סוג=הגדרה}} ”הודעת זכיה“ – הודעת הרשות על החלטתה להעניק זכיון לשידורי רדיו לפי {{ח:חיצוני|חוק הרשות השניה לטלויזיה ורדיו#סעיף 33|סעיף 33 לחוק}};
{{ח:ת|סוג=הגדרה}} ”הפרשי הצמדה“ – תוספת לסכום שנקבע, לפי שיעור העליה של מדד המחירים לצרכן שמפרסמת הלשכה המרכזית לסטטיסטיקה, מהמדד שפורסם לאחרונה לפני תחילת תקופה ועד המדד שפורסם לאחרונה לפני סיומה;
{{ח:ת|סוג=הגדרה}} ”המועצה“ – לרבות כל ועדת משנה שמינתה וכל מי שהסמיכה לענין כללים אלה;
{{ח:ת|סוג=הגדרה}} ”המנהל“ – לרבות מי שהוא הסמיכו לענין כללים אלה;
{{ח:ת|סוג=הגדרה}} ”ערבות“ – לרבות ערבות לפי מכתבי התחייבות כאמור {{ח:פנימי|סעיף 3|בסעיף 3(ג)}}.

{{ח:קטע2|פרק ב|פרק ב׳: ערבות לשם הבטחת מילוי תנאי הזכיון}}

{{ח:סעיף|2|ערבות למילוי התחייבויות בעל הזכיון}}
{{ח:תת|(א)}} בעל זכיון ימציא למנהל, לא יאוחר מ־15 ימים מיום קבלת הודעת הזכיה, ערבות בנקאית שניתנה בידי בנק ישראלי להבטחת מילוי התחייבויותיו של בעל הזכיון, כספיות או אחרות, לפי {{ח:חיצוני|חוק הרשות השניה לטלויזיה ורדיו|החוק}}, ועל פי תנאי זכיונו, כאשר המוטב הוא הרשות והנערב הוא בעל הזכיון; בלי לגרוע מכלליות האמור לעיל, תשמש הערבות להבטחת כל חיוב כספי שבעל הזכיון מחוייב בו כלפי הרשות כאמור, לרבות להבטחת תשלום דמי זכיון ותמלוגים, חיוב בשל מימון פעולות אשר הרשות רשאית לבצע במקום בעל הזכיון ועל חשבונו, ושיפוי הרשות והמדינה, הכל כאמור בתנאי זכיונו.
{{ח:תת|(ב)}} הערבות תהיה בסך 500,000 שקלים חדשים, ותחולק ל־5 כתבי ערבות נפרדים בני 100,000 שקלים חדשים כל אחד.
{{ח:תת|(ג)}} בלי לגרוע מכלליות האמור {{ח:פנימי|סעיף 5|בסעיף 5}} תהא הערבות לפי סעיף זה:
{{ח:תתת|(1)}} ניתנת למימוש לפי החלטת המוטב ללא צורך בנימוק דרישת המימוש או בהמצאת הוכחות או מסמכים כלשהם לערב או בנקיטת אמצעים כלפי הנערב או בפניה מוקדמת אליו כתנאי למימושה;
{{ח:תתת|(2)}} נושאת הפרשי הצמדה מיום הוצאתה ועד למועד התשלום בפועל של כל סכום שימומש מתוכה;
{{ח:תתת|(3)}} תשולם למוטב מיד עם דרישתו הראשונה;
{{ח:תתת|(4)}} ניתנת להארכה לפי דרישת המוטב;
{{ח:תתת|(5)}} ניתנת להסבה או להעברה כולה או חלקה, לפי קביעת המנהל.

{{ח:סעיף|3|מכתבי התחייבות וערבות}}
{{ח:תת|(א)}} בעל זכיון ימציא לרשות מזמן לזמן, לפי דרישת המועצה, מכתבי התחייבות מבעלי יכולת כספית וכלכלית מוכחת, להנחת דעת המועצה, המתחייבים להעמיד כספים לרשות בעל הזכיון לשם מימון פעולותיו ולערוב לבעל הזכיון כלפי הרשות, כאמור להלן (בסעיף זה – מכתבי התחייבות).
{{ח:תת|(ב)}} ההתחייבויות האמורות בסעיף קטן (א) יהיו להעמיד את כלל הסכומים שיידרשו לבעל הזכיון למילוי התחייבויותיו על פי הזכיון, עד לסכום מצטבר שלא יפחת משלושה מיליון שקלים חדשים (להלן – סכומי ההשקעה).
{{ח:תת|(ג)}} כן יכללו מכתבי ההתחייבות ערבות לכל התחייבויותיו של בעל הזכיון כלפי הרשות, כספיות או אחרות, לפי {{ח:חיצוני|חוק הרשות השניה לטלויזיה ורדיו|החוק}}, ועל פי תנאי זכיונו, כאמור {{ח:פנימי|סעיף 2|בסעיף 2(א)}}, עד לסכום מצטבר שלא יפחת משלושה מיליון שקלים חדשים, ובכפוף להוראות סעיף קטן (ח).
{{ח:תת|(ד)}} המועצה רשאית לקבוע את אופן העמדת סכומי ההשקעה לרשות בעל הזכיון, ומבלי לגרוע מכלליות האמור לרבות קביעות אלה:
{{ח:תתת|(1)}} הסכומים, כולם או חלקם, יושקעו בהון מניות נפרע בבעל זכיון שהוא חברה;
{{ח:תתת|(2)}} סכומי ההשקעה יועברו בדרך של הלוואה בתנאים שתקבע הרשות;
{{ח:תתת|(3)}} הסכומים יועמדו לרשות בעל הזכיון בדרך של העמדת ערבויות או בטחונות אחרים להתחייבויותיו;
{{ח:תת|(ה)}} חלוקת סכומי ההשקעה והערבות בין המתחייבים השונים, טעונה אישור המועצה.
{{ח:תת|(ו)}} המועצה רשאית לקבוע את נוסח מכתבי ההתחייבות ורשאית היא לקבוע כי המכתבים יכללו הוראה המתירה למנהל, לפי הנחיות המועצה, לחייב את בעלי היכולת האמורים להעביר כספים לבעל הזכיון על פי התחייבותם, כאמור בסעיף קטן (ז).
{{ח:תת|(ז)}} המועצה רשאית, מזמן לזמן, להורות לבעל זכיון לפעול למימוש מכתבי ההתחייבות, כולם או חלקם, בדרך ובתנאים שתורה, אם ראתה כי בלא מימושם עלולה להיגרם פגיעה של ממש ביכולתו של בעל זכיון לקיים את התחייבויותיו לפי {{ח:חיצוני|חוק הרשות השניה לטלויזיה ורדיו|החוק}} ועל פי תנאי זכיונו; לא מילא בעל זכיון אחר דרישת המועצה כאמור, רשאי המנהל לממש את מכתבי ההתחייבות.
{{ח:תת|(ח)}} המנהל, באישור המועצה, רשאי לממש את הערבות, לפי מכתבי ההתחייבות, להבטחת כל התחייבות מהתחייבויותיו של בעל הזכיון על פי הזכיון, שלא עמד בה בעל הזכיון; סכום ערבות שמומש כאמור, יראוהו גם כסכום שהועמד לרשות בעל הזכיון לפי סעיף קטן (ב).
{{ח:תת|(ט)}} מכתבי ההתחייבות וכל ההתחייבויות הכלולות בהם יישארו בתוקף לתקופת זכיונו של בעל הזכיון, ממציא מכתב ההתחייבות, וכן לתקופה נוספת של שישה חודשים מתום זכיונו.
{{ח:תת|(י)}} הסכומים הכלולים במכתבי ההתחייבות ישאו הפרשי הצמדה מיום הוצאת מכתבי ההתחייבות ועד לפקיעתם.
{{ח:תת|(יא)}} המועצה רשאית, לבקשת בעל זכיון, לאפשר לבעל הזכיון להמיר מכתבי התחייבות שמסר לפי תקנת משנה (א), במכתבי התחייבות של אחרים.

{{ח:סעיף|4|שינוי ערבויות ומתן ערבויות נוספות}}
{{ח:תת|(א)}} המועצה רשאית להורות לבעל זכיון מזמן לזמן, לאחר שנתנה לו הזדמנות לטעון טענותיו, על הגדלה או הקטנה של סכומי הערבויות הנזכרים בכללים אלה או להורות לבעל זכיון להמציא לה ערבויות נוספות, בסכומים שתקבע.
{{ח:תת|(ב)}} בעל זכיון אשר נדרש להגדיל סכומי ערבויות או להמציא ערבויות נוספות כאמור בסעיף קטן (א), ימציא את הערבות המוגדלת כנגד החזר הערבות המקורית, או ימציא את הערבות הנוספת, לפי הענין, במועד שקבעה המועצה שלא יהיה מוקדם מ־15 ימים ממתן הודעת המועצה לבעל הזכיון.

{{ח:קטע2|פרק ג|פרק ג׳: הוראות כלליות בנוגע לערבויות}}

{{ח:סעיף|5|נוסחי הערבויות}}
{{ח:ת}} הערבויות לפי כללים אלה, תהיינה בנוסח שיקבע המנהל, ואשר ישקף במלואן הוראות כללים אלה.

{{ח:סעיף|6|תקופות הערבות, הארכה וחידוש}}
{{ח:תת|(א)}} ככל שלא נקבע אחרת בכללים אלה, תהיה כל ערבות שהמציא בעל זכיון בתוקף לתקופת זכיונו של בעל הזכיון ממציא הערבות וכן לתקופה נוספת של שישה חודשים מתום זכיונו; מועד סיומה של ערבות ייקרא להלן – מועד תום הערבות.
{{ח:תת|(ב)}} לא יאוחר מ־14 ימים לפני מועד תום הערבות יערוך המנהל בדיקת התחייבויות בעל הזכיון אשר להבטחתן ניתנה הערבות. ראה המנהל כי, לכאורה, מולאו ההתחייבויות כאמור, תוחזר הערבות לבעל הזכיון במועד תום הערבות; ראה המנהל כי, לכאורה, טרם מולאו ההתחייבויות כאמור, רשאי הוא להורות על דחיית מועד תום הערבות, ובעל הזכיון יאריך את תוקף הערבות בהתאם להוראות המנהל.
{{ח:תת|(ג)}} קביעת המנהל לפי סעיף קטן (ב), לא יהיה בה משום ויתור, מניעות, השתק או הודעת סילוק כלפי בעל זכיון ובעל זכיון לא יוכל להסתמך עליה כראיה לקיום התחייבויותיו.
{{ח:תת|(ד)}} בעל זכיון יהיה חייב לחדש או להאריך את הערבויות, מזמן לזמן, אם על פי תנאי כתב הערבות היא מסתיימת קודם למועד תום הערבות.

{{ח:סעיף|7|מימוש הערבויות}}
{{ח:תת|(א)}} המנהל, באישור המועצה, רשאי לממש ערבות מהערבויות לפי כללים אלה, בכל אחד ממקרים אלה:
{{ח:תתת|(1)}} המועצה או המנהל קבעו, לפי שיקול דעתם הבלעדי, כי בעל זכיון הפר אחד או יותר מהחיובים או ההתחייבויות המובטחים בערבות, ולא תיקן את ההפרה לאחר שנמסרה לו התראה בכתב על כך;
{{ח:תתת|(2)}} הערבות היתה טעונה הארכה או חידוש, ו־7 ימים לפני מועד פקיעת הערבות טרם הומצאו למנהל ערבות חליפית או כתב הארכה לערבות, לפי הענין.
{{ח:תת|(ב)}} מימוש הערבויות יכול שיהיה במלואן או בחלקן, במועד אחר או לשיעורין, בהתאם לחיוב או להתחייבות שהופרו, הכל לפי קביעת המנהל.
{{ח:תת|(ג)}} מימש המנהל את הערבות כולה או חלקה, חייב בעל הזכיון לחדש את הערבות או להשלימה לסכומה המקורי, לפי הענין, בתוך 7 ימים מהמימוש.
{{ח:תת|(ד)}} מימש המנהל ערבות לפי סעיף קטן (א)(1), יעביר המנהל את הסכום הממומש לביצוע החיוב או ההתחייבות המובטחים בערבות; מימש המנהל ערבות לפי סעיף קטן (א)(2), יישמר הסכום הממומש בידי הרשות עד הארכת הערבות או חידושה.

{{ח:סעיף|8|הפרשי הצמדה}}
{{ח:ת}} הסכומים הנקובים {{ח:פנימי|סעיף 2|בסעיפים 2}} {{ח:פנימי|סעיף 3|ו־3}} ישאו הפרשי הצמדה למדד מיום כ״ה באלול התשנ״ד (1 בספטמבר 1994), עד למועד המצאת הערבות, או המועד אליו מתייחס כל סכום, לפי הענין.

{{ח:חתימות|י״א בטבת התשנ״ה (14 בדצמבר 1994)}}
* '''יוסף פלד'''
יושב ראש מועצת הרשות השניה לטלויזיה ורדיו
* נתאשר.
'''שולמית אלוני'''
שרת התקשורת
{{ח:סוגר}}
{{ח:סוף}}
[[קטגוריה:בוט חוקים]]